Jaroslava Michaličková

Prof. MUDr. Jaroslava Michaličková, DrSc. (* 12. august 1914, Praha† 29. október 1993) bola slovenská lekárka pediatrička, vysokoškolská pedagogička, členka korešpondentka Slovenskej akadémie vied (SAV) a poslankyňa Slovenskej národnej rady (19701976).

Život 
Po vyštudovaní gymnázia v Prahe a v Bratislave absolvovala štúdium všeobecného lekárstva na Lekárskej fakulte univerzity Komenského v Bratislave (LF UK), kde spromovala v roku 1940. Krátko pôsobila ako nehonorovaná lekárka na ortopedickej klinike, no od roku 1940 až do odchodu do penzie v roku 1991 pracovala na detskej klinike LF UK.

Významne sa podieľala na založení pediatrického smeru štúdia na LF UK v roku 1952, v dôsledku čoho sa z pôvodnej Krajskej detskej nemocnice vytvorili v novozriadenej Detskej fakultnej nemocnici s poliklinikou Bratislava (dnes Národný ústav detských chorôb) dve detské kliniky, pričom Michaličková bola poverená vedením II. detskej kliniky so sídlom na Duklianskej ulici, ktorá sa stala výučbovou bázou budúcich pediatrov. Funkciu prednostky II. detskej kliniky LF UK vykonávala až do roku 1984. Počas jej vedenia kliniky bol na tomto pracovisku zrekonštruovaný dojčenecký pavilón (1980), postavený pediatricko-chirurgický pavilón (1981) a v roku 1977 sa začala výstavba novej budovy detskej fakultnej nemocnice na Kramároch.

V roku 1953 bola Michaličková habilitovaná na docentku, v roku 1960 vymenovaná za profesorku a v roku 1965 získala hodnosť doktorky vied. Od roku 1945 zároveň pedagogicky pôsobila na LF UK, pričom v rokoch 19531985 bola vedúcou Katedry pediatrie II. LF UK a v rokoch 19601962 prodekankou LF UK.

Referencie

Externé odkazy 
 Jaroslava Michaličková v databáze Medvik.cz

Slovenskí lekári
Slovenskí pediatri
Slovenskí politici
Slovenskí univerzitní profesori
Poslanci SNR
Vyučujúci na Lekárskej fakulte Univerzity Komenského v Bratislave
Absolventi Lekárskej fakulty Univerzity Komenského v Bratislave
Člen-korešpondent Slovenskej akadémie vied
Osobnosti z Prahy